CELEX: 32015R2441
Language: ro
Date: 2015-12-18 00:00:00
Title: Regulamentul (UE) 2015/2441 al Comisiei din 18 decembrie 2015 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește Standardul Internațional de Contabilitate 27 (Text cu relevanță pentru SEE)

23.12.2015   
            
            
               RO
            
            
               Jurnalul Oficial al Uniunii Europene
            
            
               L 336/49
            
         REGULAMENTUL (UE) 2015/2441 AL COMISIEI
   din 18 decembrie 2015
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește Standardul Internațional de Contabilitate 27
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2) au fost adoptate anumite standarde internaționale și interpretări existente la 15 octombrie 2008.
            
         
               (2)
            
            
               La 12 august 2014, Consiliul pentru Standarde Internaționale de Contabilitate a publicat amendamente la Standardul Internațional de Contabilitate (IAS) 27 Situații financiare individuale intitulate Metoda punerii în echivalență în situațiile financiare individuale. Obiectivul amendamentelor este de a permite entităților să utilizeze metoda punerii în echivalență, descrisă în IAS 28 Investiții în entitățile asociate și în asocierile în participație, pentru a contabiliza investițiile în filiale, asocieri în participație și entități asociate în situațiile lor financiare individuale.
            
         
               (3)
            
            
               Amendamentele la IAS 27 implică, în consecință, amendamente la Standardul internațional de raportare financiară (IFRS) 1 și la IAS 28 pentru a se asigura coerența dintre standardele internaționale de contabilitate.
            
         
               (4)
            
            
               Amendamentele la IAS 27 conțin unele trimiteri la IFRS 9 care, în prezent, nu poate fi aplicat, deoarece IFRS 9 nu a fost încă adoptat de către Uniune. Prin urmare, orice trimitere la IFRS 9 cuprinsă în anexa la prezentul regulament trebuie să fie interpretată ca o trimitere la Standardul Internațional de Contabilitate (IAS) 39 Instrumente financiare: recunoaștere și evaluare.
               
            
         
               (5)
            
            
               Grupul consultativ european pentru raportarea financiară confirmă faptul că amendamentele la IAS 27 îndeplinesc criteriile pentru adoptare prevăzute la articolul 3 alineatul (2) din Regulamentul (CE) nr. 1606/2002.
            
         
               (6)
            
            
               Prin urmare, Regulamentul (CE) nr. 1126/2008 ar trebui modificat în mod corespunzător.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   (1)   Anexa la Regulamentul (CE) nr. 1126/2008 se modifică după cum urmează.
   
               (a)
            
            
               Standardul Internațional de Raportare Financiară (IFRS) 1 Adoptarea pentru prima dată a Standardelor Internaționale de Raportare Financiară se modifică conform anexei la prezentul regulament.
            
         
               (b)
            
            
               Standardul Internațional de Contabilitate (IAS) 27 Situații financiare individuale se modifică conform anexei la prezentul regulament.
            
         
               (c)
            
            
               Standardul Internațional de Contabilitate 28 Investiții în entitățile asociate și în asocierile în participație se modifică conform anexei la prezentul regulament.
            
         (2)   Orice trimitere la IFRS 9, care figurează în anexa la prezentul regulament, trebuie interpretată ca o trimitere la IAS 39 Instrumente financiare: recunoaștere și evaluare.
   Articolul 2
   Fiecare societate aplică amendamentele menționate la articolul 1 cel mai târziu de la data începerii primului său exercițiu financiar care debutează la 1 ianuarie 2016 sau după această dată.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 243, 11.9.2002, p. 1.
   
      (2)  Regulamentul (CE) nr. 1126/2008 al Comisiei din 3 noiembrie 2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului (JO L 320, 29.11.2008, p. 1).
   
      ANEXĂ
      
         Metoda punerii în echivalență în situațiile financiare individuale
      
      (amendamente la IAS 27)
      
         Amendamente la IAS 27
      
      
         
            Situații financiare individuale
         
      
      Se modifică punctele 4-7, 10, 11B și 12 și se adaugă punctul 18J.
      DEFINIȚII
      
               
                  
                     4.
                  
               
               
                  Următorii termeni sunt folosiți în prezentul standard cu înțelesul specificat în continuare:
                  …
                  
                     
                        Situațiile financiare individuale sunt acele situații financiare prezentate de către o entitate în cazul cărora entitatea ar putea alege, sub rezerva cerințelor prevăzute în prezentul standard, să își contabilizeze investițiile în filiale, asocieri în participație și entități asociate fie la cost, în conformitate cu IFRS 9 Instrumente financiare, fie utilizând metoda punerii în echivalență, astfel cum este descrisă în IAS 28 Investiții în entitățile asociate și în asocierile în participație.
                  
               
            
               
                  5.
               
               
                  Următorii termeni sunt definiți în Anexa A la IFRS 10 Situații financiare consolidate, în Anexa A la IFRS 11 Angajamente comune,și la punctul 3 din IAS 28:
                  
                              —
                           
                           
                              entitate asociată
                           
                        
                              —
                           
                           
                              metoda punerii în echivalență
                           
                        
                              —
                           
                           
                              …
                           
                        
            
               
                  6.
               
               
                  Situațiile financiare individuale sunt cele prezentate suplimentar față de situațiile financiare consolidate sau față de situațiile financiare ale unui investitor care nu deține investiții în filiale, dar deține investiții în entități asociate sau în asocieri în participație, în cazul cărora, conform IAS 28, investițiile în entități asociate sau în asocieri în participație trebuie contabilizate utilizând metoda punerii în echivalență, cu excepția situațiilor prevăzute la punctele 8-8A.
               
            
               
                  7.
               
               
                  Situațiile financiare ale unei entități care nu are o filială, o entitate asociată sau un interes de participație într-o asociere în participație nu sunt situații financiare individuale.
                  …
               
            ÎNTOCMIREA SITUAȚIILOR FINANCIARE INDIVIDUALE
      …
      
               
                  
                     10.
                  
               
               
                  Atunci când o entitate întocmește situații financiare individuale, aceasta trebuie să contabilizeze investițiile în filiale, asocieri în participație și entități asociate, fie:
                  
                              
                                 (a)
                              
                           
                           
                              
                                 la cost;
                              
                           
                        
                              
                                 (b)
                              
                           
                           
                              
                                 în conformitate cu IFRS 9; fie
                              
                           
                        
                              
                                 (c)
                              
                           
                           
                              
                                 utilizând metoda punerii în echivalență, astfel cum este descrisă în IAS 28.
                              
                           
                        
                     Entitatea aplică aceeași metodă contabilă pentru fiecare categorie de investiții. Investițiile contabilizate la cost sau prin metoda punerii în echivalență sunt contabilizate în conformitate cu IFRS 5 Active imobilizate deținute în vederea vânzării și activități întrerupte, atunci când sunt clasificate ca fiind deținute în vederea vânzării sau a distribuirii (sau incluse într-un grup destinat cedării care este clasificat ca fiind deținut în vederea vânzării sau a distribuirii). Evaluarea investițiilor contabilizate în conformitate cu IFRS 9 nu se modifică în condițiile respective.
                  
                  …
               
            
               
                  11B
               
               
                  Atunci când o societate-mamă încetează să mai fie o entitate de investiții sau devine o entitate de investiții, aceasta trebuie să contabilizeze schimbarea de la data la care a avut loc modificarea statutului, după cum urmează:
                  
                              (a)
                           
                           
                              atunci când o entitate încetează să mai fie o entitate de investiții, aceasta trebuie să contabilizeze o investiție într-o filială în conformitate cu punctul 10. Data schimbării statutului este data la care se consideră că s-a efectuat achiziția. Valoarea justă a filialei la data la care se consideră că s-a efectuat achiziția trebuie să reprezinte contrapartida considerată a fi transferată la contabilizarea investiției în conformitate cu punctul 10.
                              
                                          (i)
                                       
                                       
                                          [eliminat]
                                       
                                    
                                          (ii)
                                       
                                       
                                          [eliminat]
                                       
                                    
                        
                              (b)
                           
                           
                              atunci când o entitate devine o entitate de investiții, aceasta trebuie să contabilizeze o investiție într-o filială la valoarea justă prin profit sau pierdere, în conformitate cu IFRS 9. Diferența dintre valoarea contabilă anterioară a filialei și valoarea sa justă la data schimbării statutului investitorului trebuie să fie recunoscută ca câștig sau pierdere în contul de profit și pierdere. Valoarea cumulată a oricărui câștig sau a oricărei pierderi recunoscute anterior la alte elemente ale rezultatului global aferente filialelor respective trebuie tratată ca și cum entitatea de investiții ar fi cedat filialele respective la data schimbării statutului.
                           
                        
            
               
                  12.
               
               
                  Dividendele provenite de la o filială, o asociere în participație sau o entitate asociată sunt recunoscute în situațiile financiare individuale ale unei entități atunci când se stabilește dreptul entității de a primi dividendele. Dividendele sunt recunoscute ca profit sau pierdere, cu excepția cazului în care entitatea alege să utilizeze metoda punerii în echivalență, caz în care dividendul este recunoscut ca o reducere a valorii contabile a investiției.
                  …
               
            DATA INTRĂRII ÎN VIGOARE ȘI TRANZIȚIA
      …
      
               
                  
                     18J
                  
               
               
                  
                     Metoda punerii în echivalență în situațiile financiare individuale (amendamente la IAS 27), emisă în august 2014, a modificat punctele 4-7, 10, 11B și 12. Entitățile trebuie să aplice retroactiv respectivele amendamente pentru perioadele anuale care încep la 1 ianuarie 2016 sau după această dată, în conformitate cu IAS 8 Politici contabile, modificări ale estimărilor contabile și erori. Se permite aplicarea anterior acestei date. Dacă o entitate aplică aceste amendamente pentru o perioadă anterioară, entitatea respectivă trebuie să comunice acest fapt.
               
            
         Amendamente corelate ale altor standarde
      
      
         IFRS 1 Adoptarea pentru prima dată a Standardelor Internaționale de Raportare Financiară
         
      
      Se adaugă punctul 39Z.
      DATA INTRĂRII ÎN VIGOARE
      …
      
               
                  39Z
               
               
                  
                     Metoda punerii în echivalență în situațiile financiare individuale (amendamente la IAS 27), emisă în august 2014, a modificat punctul D14 și a adăugat punctul D15A. O entitate trebuie să aplice aceste amendamente pentru perioade anuale care încep la 1 ianuarie 2016 sau după această dată. Se permite aplicarea anterior acestei date. Dacă o entitate aplică aceste amendamente pentru o perioadă anterioară, entitatea respectivă trebuie să prezinte acest fapt.
               
            În Anexa D, se modifică punctul D14 și se adaugă punctul D15A.
      
         Investiții în filiale, asocieri în participație și entități asociate
      
      
               
                  D14
               
               
                  Atunci când o entitate întocmește situații financiare individuale, IAS 27 prevede că aceasta trebuie să își contabilizeze investițiile în filiale, asocieri în participație și entități asociate, fie:
                  
                              (a)
                           
                           
                              la cost;
                           
                        
                              (b)
                           
                           
                              în conformitate cu IFRS 9; fie
                           
                        
                              (c)
                           
                           
                              utilizând metoda punerii în echivalență, astfel cum este descrisă în IAS 28.
                           
                        …
               
            
               
                  D15A
               
               
                  Dacă cel care adoptă pentru prima dată contabilizează o astfel de investiție utilizând metoda punerii în echivalență astfel cum este descrisă în IAS 28:
                  
                              (a)
                           
                           
                              cel care adoptă pentru prima dată aplică scutirea pentru combinările de întreprinderi anterioare (Anexa C) achiziției investiției.
                           
                        
                              (b)
                           
                           
                              dacă entitatea devine o entitate care adoptă pentru prima dată în ceea ce privește situațiile sale financiare individuale mai devreme decât în ceea ce privește situațiile sale financiare consolidate și
                              
                                          (i)
                                       
                                       
                                          mai târziu decât societatea-mamă, entitatea trebuie să aplice punctul D16 în situațiile sale financiare individuale.
                                       
                                    
                                          (ii)
                                       
                                       
                                          mai târziu decât filiala sa, entitatea trebuie să aplice punctul D17 în situațiile sale financiare individuale.
                                       
                                    
                        
            
         IAS 28 Investiții în entitățile asociate și în asocierile în participație
         
      
      Se modifică punctul 25 și se adaugă punctul 45B.
      
         Modificări ale participației în capitalurile proprii
      
      
               
                  25.
               
               
                  Dacă participația unei entități în capitalurile proprii ale unei entități asociate sau ale unei asocieri în participație este redusă, însă investiția este clasificată în continuare fie drept entitate asociată, fie drept asociere în participație, entitatea trebuie să reclasifice ca profit sau pierdere partea din câștig sau pierdere care fusese recunoscută anterior la alte elemente ale rezultatului global în legătură cu reducerea participației în capitalurile proprii, dacă câștigul sau pierderea în cauză ar trebui reclasificată ca profit sau pierdere la cedarea activelor sau a datoriilor aferente.
                  …
               
            DATA INTRĂRII ÎN VIGOARE ȘI TRANZIȚIA
      …
      
               
                  45B
               
               
                  
                     Metoda punerii în echivalență în situațiile financiare individuale (amendamente la IAS 27), emisă în august 2014, a modificat punctul 25. Entitățile trebuie să aplice retroactiv respectivele amendamente pentru perioadele anuale care încep la 1 ianuarie 2016 sau după această dată, în conformitate cu IAS 8 Politici contabile, modificări ale estimărilor contabile și erori. Se permite aplicarea anterior acestei date. Dacă o entitate aplică aceste amendamente pentru o perioadă anterioară, entitatea respectivă trebuie să comunice acest fapt.